Foto’s: Só lyk bekendes by BaftasMargot Robbie (Joel C Ryan/Invision/AP) Die 72ste British Academy of Film and Television Arts-toekennings (Baftas) is Sondagaand in die Royal Albert Hall in Londen aangebied. Hoewel die kollig eintlik geskyn het op die akteurs wat benoem is, het modeliefhebbers almal wat die glansgeleentheid bygewoon het met ŉ valkoog dopgehou om hul uitrustings te sien. Die akteur Margot Robbie het behoorlik uitgestaan in haar Chanel-rok met oorgroot skouerdetail. Robbie was benoem vir die beste vrouebyspeler, maar Rachel Weisz is met dié toekennings huis toe. Prins William, die president van Bafta, en sy vrou Catherine, het ook die geleentheid bygewoon. Catherine het stylvol gelyk in ŉ ligte roomkleurige, eenskouer- Alexander McQueen-rok met blomdetail. Kyk hier hoe hulle gelyk het: